નવગુજરાત સમય, ધાનેરા ગુજરાત સફાઇ કામદાર મહામંડળ દ્વારા સમગ્ર રાજ્યમાં નગરપાલિકાઓમાં કામ કરતા તમામ સફાઇ કામદારોને પડતી મુશ્કેલી બાબતે સરકારને લેખીતમાં જાણ કરવામાં આવી હતી પરંતુ સરકાર દ્વારા આ સફાઇ કામદારોની માંગણી પુરી ના કરવામાં આવતાં ગુજરાત સફાઇ કામદાર મહામંડળ દ્વારા ૧ માર્ચથી સરકાર સામે મોર્ચો માંડવા માટે તમામ નગરપાલિકા કચેરીઓના સફાઇ કામદારોએ શરુઆત કરી છે ત્યારે ધાનેરાના પાલિકાના તમામ સફાઇ કામદારો દ્વારા રવિવારે પોતાના ઘરથી નગરપાલિકા કચેરી સુધી પોતાની માંગણીના બેનરો સાથે રેલી યોજીને સુત્રોચાર કર્યા હતા.